৪৩ রানে এগিয়ে থেকে দ্বিতীয় ইনিংস শুরুর পর ভালোভাবেই এগিয়ে যাচ্ছিলেন দুই ওপেনার তামিম ও সৌম্য সরকার। গতকাল দ্বিতীয় দিনের খেলা নির্বিঘ্নেই কাটিয়ে দেওয়ার পথে ছিলেন তাঁরা। কিন্তু মাত্র দুই ওভার বাকি থাকার সময় সাজঘরে ফিরেছেন সৌম্য। প্রথম ইনিংসে ৮ রানের পর দ্বিতীয় ইনিংসে তিনি করতে পেরেছেন ১৫ রান। এরপর অবশ্য আর কোনো উইকেট হারাতে হয়নি বাংলাদেশকে। বাকি দুই ওভার নির্বিঘ্নেই পার করেছিলেন তামিম ও তাইজুল।